Նախարարությանը խնդրել էինք հայտնել, թե 2012-ից մինչ օրս ԶՊՄԿ-ի ու Կապանի ԼՀԿ-ի (նախկինում՝ «Դինո Գոլդ Մայնինգ Քամփնի», ապա՝ «Դանդի Փրիշս Մեթալս Կապան») գործունեության ընթացքում քանի վթար (ոչ միայն պոչամբարներին առնչվող) է արձանագրել բնապահպանական տեսչությունը, դրանցից քանիսի դեպքում են տուգանվել ընկերությունները: Խնդրել էինք վթարները ներկայացնել ըստ տարիների և տուգանքի չափի: Այսինքն՝ նպատակ ունեինք ԲՆ-ից հստակ վիճակագրություն ստանալ արդյունաբերական երկու հսկաների գործունեության արդյունքում շրջակա միջավայրին հասցված վնասների ու հատուցումների մասին: